AIŠKINAMASIS RAŠTAS

dėl savivaldybės turto perdavimo viešajai įstaigai Greitosios medicinos pagalbos tarnybai pagal panaudos sutartį

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą – 350,29 kv. m patalpas garažo pastate, Molėtų r. sav., Molėtų m., Graužinių g. 13, viešajai įstaigai Greitosios medicinos pagalbos tarnybai (toliau – Tarnyba) pagal turto panaudos sutartį 10 metų įstatuose numatytai veiklai vykdyti.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Tarnybos veiklai.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

 Nurodytas turtas buvo perduotas Molėtų greitosios medicinos pagalbos centrui pagal 2020-09-30 Molėtų rajono savivaldybės turto patikėjimo sutartį Nr. T44 (13.1.55)-9 20 metų, t. y. iki 2040-09-29. 2023-03-09 patikėjimo sutartis nutraukta ir 2023-03-10 perdavimo ir priėmimo aktu turtas perduotas administracijai. Priežastis – vieningos Greitosios medicinos pagalbos tarnybos (GMP) kūrimas. Valstybė 2022-12-27 perdavimo ir priėmimo aktu Nr. 3-2 perėmė Molėtų rajono savivaldybės, kaip viešosios įstaigos Molėtų rajono greitosios medicinos pagalbos centro savininkės, turtines ir neturtines teises ir pareigas. Tarnyba 2023-07-20 pateikė raštą Nr. ĮVS-163 1.9, kuriame prašo 350,29 kv. m patalpų garažo pastate, Molėtų r. sav., Molėtų m., Graužinių g. 13, panaudai 10 metų.

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

 Molėtų rajono savivaldybės administracijos direktoriaus 2023 m. balandžio 20 d. įsakymu Nr. B6-415 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą perduoti Tarnybos įstatuose nurodytai veiklai vykdyti.